钦定古今图书集成/明伦汇编/闺媛典/第172卷 > 周位妻丘氏
## 钦定古今图书集成/明伦汇编/闺媛典/第172卷 > 周位妻丘氏

按《德化县志》：丘氏，周位妻。年二十一，夫亡，抚遗孤，觉
号哭屡濒于死，家人辄救，得苏。父讽改适，誓死靡他。
父以绫一匹与之，曰：“无污吾半点。”氏跪受曰：“断不贻
父羞。”寻觉殇，氏哀痛无依，数服毒不死，绝粒九日，又
不死。族长以服侄濂嗣其后，濂克尽孝，氏安之。年六
十馀卒。